JohanHeinsen/ENO huggingface dataset:
Viborger Samler, 1848-03-09
Frankfurt a. Main, den 3die Marts. (Officiel Artikel fra Forbundsdagen.) Efterat Forbundsforsamlingen har udbedet sig Erklæringer fra samtlige tydske Forbundsregjeringer angaaende det under 9de September f. A. aflagte udførlige Foredrag i Presseanliggender, har Commissionen besluttet: 1) Det staaer enhver Forbundsstat frit at ophæve Censuren og indføre Pressefrihed. 2) Dette tør dog kun finde Sted under de Garantier, som saameget som muligt sikkre de andre tydske Forbundstater og hele Forbundet imod Misbrug af Pressefrihed.
Viborger Samler, 1848-03-09
J Leipzig have ogsaa urolige Optrin fundet Sted. Man discuterede paa Raadhuset om en ny Adresse, hvori Kongen skal anmodes om at afskedige sit daarlige Ministerium. Denne Petition er antagen og afsendt. Studenterne ere samlede i Aula. Man frygtede for Uroligheder, naar Natten brød frem.
Viborger Samler, 1848-03-09
Fra Kassel skrives under 3die Marts, at det er uroligt i Hanau, at der tillige hersker stor Bevægelse i Marburg. Gemytterne ere bevægede. Hanaueradressen til Kurfyrsten af Hessen skal være affattet i stærke Udtryk. J Adressen forlanges: 1) at det nuværende Ministerium skal entlediges; 2) at den nuværende Landdag skal opløses; 3) at Pressefrihed skal indføres.
Viborger Samler, 1848-03-09
Nürnberg, den 3die Marts. En til Kongen af Baiern, afsendt, med c. 400 Underskrifter forsynet Adresse fordrer: 1) gjennemgribende Reform i Valgloven; 2) ubetinget Pressefrihed; 3) eedsvorne Retter; 4) Militairets Edsaflæggelse paa Constitutionen; 5) Folkerepræsentation, ved Forbundsdagen o. s. v. Karlsruhe, den 2den Marts. En Proclamation fra Storhertugen opfordrer til Rolighed. Det andet Kammer har besluttet: 1) at Karlsbader-Wiener= og FrankfurterBeslutningerne skulle ophæves; 2) at de Militaire og Statsborgerne skulle tilsværge Constitutionen Troskab; 3) at alle Religioner skulle have fri Religionsudøvelse; 4) at Love skulle gives om Ministrenes Ansvarlighed; 5) at alle Feudalrettigheder skulle afskaffes; 6) at det tydske Folk skal repræsenteres paa Forbundsdagen ved et Parlement; 7) at Dommerne ere afhængige; 8) at der skal vælges et Ministerium, der har Folkets og Kammerets Tillid. - Endvidere udtaltes et Mistillidsvotum imod Ministrene Trefurt, Regenauer og Forbundsgesandten v. Blittersdorf, Ogsaa i Heidelberg have Uroligheder fundet Sted, foranledigede af Skræderlauget, der har ødelagt en jødisk Klædehandlers Magazin. (Han solgte nemlig hele syede Klædninger.) Fra Stuttgart meldes under 2den Marts, at Kongen har ophævet Censuren.
Viborger Samler, 1848-03-09
Darmstadt, den 2den Marts. Ogsaa i denne Stad andrages der paa Ministrenes Afsættelse og Anerkjendelse af Associationsretten.
Viborger Samler, 1848-03-09
Wiesbaden, den 2den Marts. Folkeforsamlingen i denne Stad har andraget paa en almindelig Folkebevæbning, ubetinget Pressefrihed, et tydsk Parlements Sammenkaldelse, Associations=Frihed, eedsvorne Retter, Domainer nes Jnddragelse under Statens Eiendomme. J Hertugens Fraværelse har Ministeren kun kunne indrømme almindelig Bevæbning og Pressefrihed.
Viborger Samler, 1848-03-09
Kongeriget Preussen. Der skrives fra Berlin, at Kongen af Preussen har under Bevidnelse af hans høie Deeltagelse indbudt hele Familien Orleans til Berlin, for - indtil deres Skjebne har forandret sig - der at finde et sikkert og venskabeligt Tilflugtsted.
Viborger Samler, 1848-03-09
Coblenz, den 2den Marts. Hertuginden af Orleans er med sine tvende Sønner, ledsaget af et lille Hof følge, ankommen hertil igaar Aftes. Herskaberne have begivet sig til Ems. Den preussiske commanderende General i Rhinprovindsen, v. Thile, har aflagt Hertuginden, sit Besøg.
Viborger Samler, 1848-03-09
Jndenlandske Efterretninger. Fra Kjøbenhavn læses i Aalborg Avis følgende Privatefterretninger: "Orla Lehmann har havt en meget lang Audients hos Hs. Maj. og skal af vor oprigtigt folkelige Konge - der nævner det som sin Stolthed at kaldes Æresborger af Republikken Genf - være bleven modtagen med megen Hjertelighed. – Flere af de meest frisindede Stænderdeputerede tilligemed andre sande Fædrelandsvenner, deriblandt Capit. Tscherning og Redacteur, Gjødwad, ere sammentraadte i en fast Comitee til at virke for de store Spørgsmaal, der bevæge os og Fædrelandets Fremtid. - Den ved Fødselens Tilfældighed privilegerede Adelskaste, som i en ikke fjern Tid søgte atter at opstable nogle af sine Fortids-Ruiner, skal nu meer og mere føle det Unaturlige og Bortsvindende i sin Stilling og tillige den liden Sympathie, Kongen i sit folkelige Sind nærer for den Overlevering fra Middelalderens Feudalisme. (Det maae bemærkes, at et nylig udfærdiget Adelsdiplom hidrører fra en Optagelse fra den tidligere Tid.) Endog for meget høit staaende Personer af Adelsstanden skal dette være blevet gjort kjendeligt.
Viborger Samler, 1848-03-09
Den ønskede Postreform kan nu efter Forlydende snart (Berl. Td.) ventes.
Viborger Samler, 1848-03-09
Paa Holmen skal efter Forlydende bygges et Dampskib paa 130 Hestes Kraft til Aarhuus-Kallundborg Farten. (Ab. A.) Beseler er i Tøndern valgt til Deputeret og Todsen, til Suppleant.
Viborger Samler, 1848-03-09
Fra en Side, som bør ansees for paalidelig, fortælles at den durchlauchtige Hertug af Augustenborg, uagtet gjentagne Opfordringer, endnu ikke har indsendt sin Hyldingseed, og at der nu er sat ham en endelig Termin. Der siges endog, hvad man dog maa lade staae ved sit Værd, at denne danske Herremand aldeles skulde have vægret sig (Fyens Av.) ved at indsende nogen Eed.
Viborger Samler, 1848-03-09
Kiel, den 5te Marts. Fra Kjøbenhavn erfares, at en Gjenforening imellem en høitstaaende Person og hans fraskilte anden Gemalinde er i Værk, samt at Sidstnævnte, under de nuværende Forhold, ikke er utilbøielig dertil Ogsaa tales der om en Regjeringsbeslutning, ifølge hvilken 3 forskjellige Forfatninger skulle gives, nemlig for Danmark, Slesvig og Holsteen. Om Lauenborg tales ikke (L. get leer aus.)
Viborger Samler, 1848-03-09
Viborg. Concerten igaar Aftes var temmelig godt besøgt og naar der sees hen til de Kræfter, Concertgiveren havde at disponere over, da for det nok siges, at Udførelsen var over al Forventning tilfredsstillende, hvorom Publicums hyppige Applaus ogsaa vidnede. – Den Assistence Dhrr. Skuespillere Weise, Petersen og Kroll ydede, bidrog ogsaa meget til at for derlige Aftenen, og Sidste blev for hans fortrinlige Udførelse af "Mikkels Kjærlighedshistorier i Paris" af Publicum stærkt applanderet og fremkaldt. – Det maa meget beklages, at Mad. Holm Upasselighed, der har foranlediget en reen Standsning af det herværende Skuespilselskabs Forestillinger, endnu ikke er hævet; dog næres det Haab at hun paa Søndag atter vil kunne betræde Scenen. Den uheldige Stierne, der har hvilet over Selskabet i den senere Tid, synes for Publicum at være en Opfordring til ved talrigt Besøg at imødekomme Selskabet ved de faa Forestillinger, det endnu agter at give her.
Viborger Samler, 1848-03-09
Udnævnelser. Hs. Majestæt har allern, beskikket: hidtilværende Capellan for Hobro og Skjellerup Meenigheder, P. C. Jungersen, til personel Capellan hos Sognepræsten for Bredsted og Skibet. Menigheder i Ribe, Stift, Provst J. J. Laurberg; Controlleur i St. Margrethen, Capitain J. Höbling til 4de Controlleur i Flensborg.
Viborger Samler, 1848-03-09
Copulerede i Kjøbenhavn, den 21de Februar, Professor Christian Winther og Fru Werliin, født Lytthans, Kjøbm. C. Rodin og Jfr. Sem; Kbm. M. Frænkel og Jfr. Loya.
Viborger Samler, 1848-03-09
Reisende. Med Dampskibet "Mercurius, fra Kallundborg til Aarhuus, den 5te Marts: Hofjunker Mylius, Fabr. Rathmann, Handelsfuldm. Sperling, Forvalter Jahnsen, Kjøbmand Faye, Mad. Møller, Hr. A. Zieler. Med Samme fra Aarhuus til Kallundborg, den 6te D.: Jagtjunker Neergaard, Cand. theol. Holm, Skibscapitain Schmidt, Mad. Poulsen, Dhrr. Hoffmann-Bang, Ernst Gundrup, Dick, Lassen, Jbsen, Dølle, Andersen og Schumann.
Viborger Samler, 1848-03-09
Skuespil i Viborg. Med kongelig allernaadigst Tilladelse opføres af det Beckerske Skuespillerselskab Søndagen den 12te Marts 1848, Kl. 7: En Kone, der springer ud af Vinduet, Lystspil i 1 Act af Scribe. Derefter: Den første Kjerlighed, Lystspil i 1 Act af Scribe. Til Slutning: William og Emma, original Vaudeville. P. Bloch, p. t. Bestyrer af Selskabet.
Viborger Samler, 1848-03-09
Undertegnede ved Mødet i Randers den 29de Januar d. A. valgte Committee indbyder herved samtlige Stænderdeputerede for Nørrejylland til at samles i Viborg Tirsdagen den 21de Marts, Eftermiddag Kl. 4. Endvidere tillade vi os at opfordre alle Deputerede og Suppleanter samt hver anden fædrelandsksindet Mand, som maatte ønske at deeltage, til et Møde i Viborg Onsdagen den 22de Marts, efter a Valghandlingen efter Rescriptet af 28de Januar d. A. er endt. De af Deeltagerne, som ikke ere Stænderdeputerede, ville behage at melde sig hos en af Undertegnede. p. t. Aarhuus, den 5te Marts 1848. Dahl. Jespersen. S. Køster. B. Rie. W. Schytte.
Viborger Samler, 1848-03-09
AVERTISSEMENTS. Tegning med tilhørende Overslag til den nye Klubbygning er fra i Dag af henlagt i Klubbens Locale, ligesom og Beretning til Generalforsamlingen fra undertegnede Comitee vil blive henlagt i Klubbens Locale imorgen.
Viborger Samler, 1848-03-09
Viborg i Comiteen i Anledning af en ny Klubbygnings Opførelse, den 9de Marts 1848.
Viborger Samler, 1848-03-09
Løverdagen den 11te Marts, Kl. 7 Alen, afholdes en overordentlig Generalforsamling i Viborg Klub.
Viborger Samler, 1848-03-09
Det bekjendtgjøres herved, at et Laan paa 800 Rbd. af Viborg Amtsfattigkasse kan paa 1ste Prioritet erholdes til næste Snapsting, naar Taxationsforretning indgives til Amtet inden April Maaneds Udgang dette Aar og af Amtsraadet findes antagelig. Viborg Amtstue, den 8de Marts 1848. Morville.
Viborger Samler, 1848-03-09
Den Leilighed, som for Tiden beboes af Bogbinder Juul, kan til førstkommende Mai erholdes til Leie. A. Stilling.
Viborger Samler, 1848-03-09
Skudsmaals Bøger faaes hos Boghandler N. Svendsen i Skive. Sammesteds faaes: To Prædikener, udgivne af C. Høyer Møller, Cap. p. p. 20 s.
Viborger Samler, 1848-03-09
Bedste Sort Meieri-Ost, kan kjøbes billig hos Tørsleff i Skive, Fjeder og Duun, kan kjøbes imod contant Betaling til billige Priser hos Tørsleff i Skive.
Viborger Samler, 1848-03-09
Flere Stk. Halm og udmærket Kløverhøe faaes hos D. Philipsen.
Viborger Samler, 1848-03-09
Fortrinlig Sæde-Havre faaes billig hos D. Philipsen.
Viborger Samler, 1848-03-09
God hvid Sædehavre. kan faaes tilkjøbs hos Bager Bruun i Viborg. Borkshire Hingst.
Viborger Samler, 1848-03-09
Efter Overeenskomst mellem den Kongl. Landstudtmester og Viborg Amts Landboforening vil Vorkshire-Hingsten BayBrancepeth, en af de fortrinligste af sit Slags, i anstundende Foraar fra 12te Marts af staae opstaldet til Bedækning paa Hovedgaarden Kandrup, Vinkel Sogn, Middelsom Herred, imod Betaling af 3 Rbd. pr. Hoppe, der erlægges første Gang Hoppen føres til Hingsten. Skulde Hoppen beviislig ikke blive med Fol, betales det Halve med 1 Rbd. 3 Mk. tilbage. Yderst slette Hopper tillades det ikke at komme til Hingsten. Længere Fraliggende, som kunne ønske deres Hopper tilHingsteen, kan faae disse i nogle Dage paa Foder for en billig Betaling, som erlægges af Hoppens Eier ved dens Afhentelse, enten paa Kandrup, saavidt Rummet tillader det, eller ogsaa i den i Nærheden liggende Kro, Rindsholm.
Viborger Samler, 1848-03-09
Da Hingsten kun tør bedække 80 Hopper, ombedes at lade Hopperne indføre i Listerne hos Undertegnede, saa snart som muligt, da de først tegnede ville have Fortrinet. Randrup, den 1ste Marts 1848. J. H. Faber.
Viborger Samler, 1848-03-09
En Forpagter eller Teglbrænder kan faae Plads i Dalstrup i Harre Sogn og Boepæl kan faaes. Der kan holdes een Koe og flere Faar.
Viborger Samler, 1848-03-09
En fiint Aarl og en confirmeret Dreng kunne til 1ste Mai faae Tjeneste paa Asmildkloster.
Viborger Samler, 1848-03-09
En Skolediscipel ønskes anbragt i Kost og Logis, hvorom accorderes med 2 Frost.
Viborger Samler, 1848-03-09
Beholdningen af ægte africansk Guano er nu ialt kun circa 70,000 2 - og Alt i Aarhuus.
Viborger Samler, 1848-03-09
J de 3 første og de 3 sidste Maaneder af 1847 blev solgt og leveret c. 135,000 til en Priis af over 4 Rbd. pr. 100 A., til Jordbrugere og Godseiere, der ved Ladningens Hjemkomst erholdt mindre Partier, hvilket dog viser, at Guangens Brugbarhed og Godhed er anerkjendt. Fornævnte Beholdning udsælges nu til 3 Rbd. 2 Mk. pr. 100 R., af Aarhuus, og i Partier kunne solide Kjøbere, naar saadant ønskes, mod at give Vexel og tilsvare Renten, erholde 3 a 6 Maaneders Credit. Forsendelse besørger jeg paa Forlangende, billigst og bedste muligt, til hvilkensomhelst Plads i Danmark. Aarhuus, den 20de Januar 1848. Chr. Christensen. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-03-10
Susto-Tidende. Vibore. Forsendes med Brevposten i Danmark og Hertugdømmerne. Fredagen den 10 Marts 1848. 76 Aarg. Nr. 43.
Viborger Samler, 1848-03-10
Udenlandske Efterretninger. Frankerig. Journalen Commerce melder, at Arbeidet vel har begyndt i mange Værksteder; men at flere Fabrikherrer, i Paris's Omegn (Banlieue), som sysselsætte 200 a 500 Arbeidere, havde forgiæves opfordret disse til atter at begynde deres Arbeide. Disse skulle nemlig have svaret, at de fremfor Alt ønskede nye Garantier og forlangte for deres Arbeide en retfærdigere Betaling, bedre ordnede og mere indskrænkede Arbeidstimer. Hvad var Følgen heraf, Den, at Eierne, som for Øieblikket ingen Fordeel have af Fabricationen, og som foretrække at lade Værkstederne staae stille i nogle Uger, indtil deres Varer atter kunne finde den sædvanlige Afsætning, med Bestemthed have afslaaet at give efter for Arbeidernes Forlangende. Journalen Siele (den af det souveraine Folk i Paris forkastede Odilon Barrots Organ) af 1ste Marts forsikkrer, at Ordenen gjenoprettes i Hovedstaden som ved et Trylleslag. Mairerne have indberettet, at samtlige Barricader forsvinde, at Brolægningen restaureres; – man havde rigtignok tvunget de Forbigaaende til at tage Deel i Arbeidet. Befolkningen er besjælet af den bedste Aand. Alle medvirke til Ordenens Gjenoprettelse og til Undertrykkelse af Voldsgierninger. En Nationalgardist, der stod som Vagtpost, er myrdet af 2 Banditer, der vare klædte i Zouave=Dragt. Morderne ere paagrebne. Nationalgarden har i en Kippe arresteret 26 Mænd og Qvinder En Mordbrænder, der skød efter en Officier, blev strakt død til Jorden. En Bande Røvere vilde plyndre Mai sons=Lasitte. Nationalgarden, der vilde forhindre Udplyndringen, maatte trække sig tilbage, men den fra St. Germain tililende Nationalgarde og et Detaschement Dragoner reddede Slottet efter en alvorlig Kamp, hvori Røverne mistede 8 Md.
Viborger Samler, 1848-03-10
Om Ødelæggelsen og Jldpaasættelsen af Slottet i Neuilly melder samme republicanske Journal følgende Episode. Efterat Banditerne (bevæbnede Borgere) havde stormet Dørene, styrtede nogle af dem ind i Gemakkerne, og andre i Kielderne, hvor de fandt Vine og et Fad Rum, som de aabnede med en Øxe, Faa Øieblikke der efter vare Røverne berusede; en frygtelig Scene opstod imellem disse Elendige, og en blodig Kamp begyndte; der leveredes en formelig Træfning; de Berusede sloge løs paa hverandre med Flaskerne, og laae snart derefter saarede og bevidstløse strakte til Jorden. Under denne Scene blev Jlden saa heftig, at den ikke kunde dæmpes, og de Ulykkelige i Kielderne bleve enten et Rov for Flammerne eller qvalte af Røgen.
Viborger Samler, 1848-03-10
J Krigsministeriet er aabnet et Brev fra Hertugen af Aumale til Guizot; i Brevet roser Hertugen den af Guizot udviste Fasthed i Reformbanketanliggendet.
Viborger Samler, 1848-03-10
Paris, den 2den Marts. Krigsministeren har befalet, at de Regimenter, der i Revolutionsdagen opholdt sig i Paris og Stadens nærmeste Omegn, skulle forlægges til det Jndre af Frankerig.
Viborger Samler, 1848-03-10
Under Lamennais's Opsyn m.m. udkommer i de sidste fire Dage en ny Journal – Le peuple constituantder er det Bedste af det, der siden Revolutionen er udkommet paa Journalistikens og Publicistikens Gebeet.
Viborger Samler, 1848-03-10
J en Skrivelse fra Lyon af 27de Februar hedder det: J dette Øieblik er Folket beskjæftiget med at forsyne sig med Vaaben. De Vogne, paa hvilke Geværerne befandt sig, ere formelig plyndrede. Den største af de saaledes Bevæbnede ere Ouvriers fra Croix rousse, der tilvisse ikke saa let ville aflevere deres Vaaben, hvad Udfald Sagerne end erholde i Paris. Er Rygtet sandt, saa ville disse Ouvriers, naar Natten bryder frem, storme Klosterne og de geistlige Bygninger og udjage alle Beboerne af dem." – Fra samme store Stad meldes Kl. 9 om Aftenen: J dette Øieblik udbredes den Efterretning, at et Kloster paa Cr. rousse staaer i Flammer. Himmelen er er ildrød; Folket drager syngende igjennem Gaderne; dog er det her temmelig roligt.
Viborger Samler, 1848-03-10
Følgende ere de Fordringer, som Pariserfolket har discuteret i den af det afholdte Forsamling i Paladset Luxembourg: 1) Ret til Arbeide. – Staten maa give enhver, ikke ved Privatindustrie beskjæftiget Borger et Minimum af Arbeide og Fortjeneste. 2) Forsørgelse for Jndustrie-Jnvaliderne. 3) Forebyggelse af et tilbagevendende Despotie ved at omskabe Hæren til Regimenter, der bestaae af Arbeidere, som tillige skulle forsvare Grændserne og udføre alle store offentlige Arbeider. Lige, og aldeles gratis Opdragelse for Alle, og til hvilken Alle ere forpligtede. 4) Folket selv vil administrere Sparekasserne som Driftscapitaler for dets Jndustrie, 5) Reform af hele Retsvæsenet; – overalt Eedsvorne. 6) Ubegrændset Tanke- og Pressefrihed. 7) Progressive Afgifter. 8) Proportionelle Afgifter i Forhold til de af Fabrikherrerne beskjæftigede Arbeidere og Maskiner, 9) Deeling af Gevinsten imellem Kapital og Arbeide. 10) Afgifter paa Luxusgjenstande. 11) Almindelig Valgret. 12) Aarlig Nationalforsamling af 1000 Arbeidere, alle be foldede; de vælges kun paa eet Aar. 13) Almindelig Folkebevæbning. Et Forslag om at ødelægge Pariserforterne fandt ikke synderligt bifald. Hvad udrette disse Forter, naar Soldaterne ikke skyde?
Viborger Samler, 1848-03-10
Paris, den 4de Marts. Den store Liig- og Begravelsesfest for de for Friheden den 22de, 23de og 24de faldne Frihedshelte, feiredes den 4de om Middagen. Nationalgardens Eliter, Linie, Cavallerie og Artillerie, Nationalgardens Musikcorps, en Vogn med Frihedens Stand billede, omgiven af Deputerede fra det souveraine Folk, Pressen, Hæren, Skolerne m. m., den provisoriske Regjerings Medlemmer, den ædle Olding Beranger, Deputationer fra Arbeiderne, Studenterne a. a. dannede et Tog af 25,000 Mand, hvis Midte de hellige Liig af de faldne Blodvidner for Friheden dannede. Tilskuernes (200,000) Holdning var beundringsværdig.
Viborger Samler, 1848-03-10
Den provisoriske Regjering udstæder uafladelig Decreter, dens skarpe Blik og ordnende Aand undgaaer Jntet; om faa Timer ere de Anliggender ordnede paa en mønsterværdig Maade, med hvilke det gamle System Mandarinviisdom og Bureaukløgt – i Aarhundredernes Løb ikke kunde blive færdige. Men man spørger, hvorfra vil Regjeringen tage Pengene til de uhyre Udgifter, der tynge paa den, Mange Patrioter skulle have tilbudt foreløbig at betale det dobbelte Beløb af deres Afgifter. Det stadfæstes mere og mere, at Urvalgene til Nationalforsamlingen allerede skulle finde Sted fra 2den til 10de April.
Viborger Samler, 1848-03-10
Erminister Duchatel er ankommen til England.
Viborger Samler, 1848-03-10
Belgien. Fra Brüssel skrives under 2den Marts. Jngen miskjender nu hvilken uberegnelig Lykke det er, at netop i dette Øieblik et liberalt Ministerium staaer ved Statsroret; endog dets Modstandere indrømme dette, og slutte sig oprigtig til det i det Øieblik, da Fædrelandet svæver i Fare. J alle Partier hersker kun en Følelse, den – at Belgiens Selvstændighed maa opretholdes; – en Republik vilde være Selvstændighedens Undergang. Men var Landets Uafhængighed end ikke truet, da kan Republiken desuagtet ikke have noget synderligt Tillokkende i et Land, hvor man besidder fornuftig Frihed, og hvor Regjeringen har den bedste Villie til overalt at fremme Reformer og en stadig Fremskriden, hvor denne er forenelig med Statens Bestaaen. Dette udgjør Regjeringens Kraft, og derfor flokker Alt sig om Kongen, som nu hilses, hvor han viser sig, med en hidtil ukjendt Begeistring. Man fortæller, at han nylig har sagt til sine Ministre: "De have ønsket min Nærværelse, m. H., og jeg er kommen, fordi jeg har troet at kunne bidrage til Landets Tarv og Held, Kronen er en Byrde, – ingen Glæde; troer De, at Nationen kan være lykkeligere uden mig, saa er jeg beredt til at trække mig tilbage. Jeg elsker Indgetogenhed." Disse Ord ere blevne bekjendte og have bevirket et dybt Jndtryk. Man føler nu Trang til overalt at vise Kongen, hvilken Priis man sætter paa Jnstitutioner, hvis Spidse Kronen er, og der hersker desaarsag en hidtil aldrig seet Enthousiasme for Kongen. Det er den sande Velsignelse ved en Forfatning, som overalt veed at fyldestgjøre en Nations Trang.
Viborger Samler, 1848-03-10
Jtalien. Hele Kongeriget Lombardiet=Venedig er erklæret i Beleiringstilstand. Til Bern ankom den 1ste Marts Mailanderbladet Concordia med Sørgerand og Orden Milano in lutto (Mailland i Sorg). - Nærmere Efterretninger mangle.
Viborger Samler, 1848-03-10
Schweiz. Vorort Bern har i et Circulaire til Cantonerne lagt disse paa Hjerte at udvise den strengeste Neutralitet. Vorort har efter Begjering fra Neuenburgerregjeringen anraabt Eedsforbundet og Hjælp. To Edsforbundscommissairer ere afsendte, og 2 Batailloner fra Bern og Waadtland gjøres mobile.
Viborger Samler, 1848-03-10
Fra Locle i Neuenburg meldes under 1ste Marts, at Revolutionen vel ikke er endt, men dog skredet vældig frem. Bjerglandet er henrevet af Begeistring; i alle Kirker vaier Edsforbundsfanen. En af Regjeringen afsendt Deputeret er reist igjennem Basel for at anholde om preussisk Jntervention.
Viborger Samler, 1848-03-10
Forbundstaten Frankfurt a. Main, den 4de Marts. Det skal være vist, at Forbundsdagen har i sine sidste Forsamlinger beskjæftiget sig med Forholdsregler, der ere nødvendige for at sikkre Forbundets Grændser.
Viborger Samler, 1848-03-10
Den 3die Marts om Aftenen afholdtes i Frankfurt a. M. en storartet Folkeforsamling, hvori 2300 Borgere deeltoge, og hvor 6 lærde Mænd deels havde Forsædet, deels dirigerede Forsamlingen. (Dr. med. Varrentrapp, Dr. med. Mappes, Dr. juris Rheinganum, Dr. juris Binding, Dr. juris Jucho og Dr. juris Kugler.) En Adresse antoges, hvori Senatet anmodes om Ophævelsen, af enhver Restriction, der lammer Almeenvellets Udbredelse. Denne liberale Demonstration maa gjøre et dybt Jndtryk. Efter nyere Efterretninger fra Wiesbaden har Enkehertuginden, Prinds Nicolaus og Statsministrene bevilget de i Petitionen æskede Stipulationer.
Viborger Samler, 1848-03-10
Fra Frankfurt am Main meldes under 3die Marts, at Louis Philippes Svigersøn, Hertug Alexander af Würtemberg, er med sin unge Søn og to Domestiker ankommen til denne Stad fra Paris, som han forlod den 27de Februar. Prindsen er forsynet med et Reisepas, udstedet af Lamartine.